วอลุ่ม DW พุ่ง 1.5 พันล้านบาท ขณะที่ Put DW ปรับตัวขึ้นแข็งแกร่ง
วอลุ่ม DW เทรดทะลุ 1.5 พันล้านบาท ในวันจันทร์ หรือคิดเป็น 3.8% ของมูลค่าการซื้อขายหลักทรัพย์ทั้งหมดในตลาด 
28 ก.ค. 2558

บล.แมคควอรี กล่าวว่า วอลุ่ม DW เทรดทะลุ 1.5 พันล้านบาท ในวันจันทร์ หรือคิดเป็น 3.8% ของมูลค่าการซื้อขายหลักทรัพย์ทั้งหมดในตลาด โดย Put DW ปรับตัวขึ้นแข็งแกร่งหลังหุ้นอ้างอิงและดัชนีหลักทรัพย์อ้างอิงปิดร่วงในวันจันทร์ จากผลของความกังวลต่อเศรษฐกิจชะลอตัวทั่วโลก โดยตลาดหุ้นไทยมีแรงขายในหุ้นกลุ่มหลักๆทุกกลุ่ม ส่งผลให้ราคา Put DW ปรับตัวขึ้น ตัวอย่าง DW28 ที่เกี่ยวข้อง เช่น S5028P1508A +12.7% S5028P1509B +11.2%
และ S5028P1509A +10.0% เทียบกับสัญญาซื้อขายล่วงหน้า S50U15 -1.8% และดัชนี SET50 Index ที่ปิดตลาด -1.8% เช่นกัน ส่วนทางด้าน DW บนหุ้นรายตัว ได้แก่ TRUE28P1509A +13.9% เทียบกับหุ้นอ้างอิงปรับตัวลดลง 4.5% และ ADVA28P1511A +5.5% เทียบกับหุ้นอ้างอิงปรับตัวลดลง 1.6%
ทั้งนี้ Call DW ส่วนใหญ่ปรับตัวลงตามหุ้นอ้างอิง ขณะที่นักลงทุนบางส่วนอาศัยจังหวะที่หุ้นอ้างอิงปรับตัวลงแรง เข้าซื้อ Call  DW ที่เกี่ยวข้อง ตัวอย่าง DW28 เช่น TPIP28C1510A -35.3% เทียบกับหุ้นอ้างอิงที่ปรับตัวลง -8.4%  S5028C1509C +22.7% เทียบกับดัชนีหลักทรัพย์อ้างอิงที่ปรับตัวลง -1.8% เป็นต้น โดยข้อมูลการซื้อขาย DW28 ณ วันที่ 27 ก.ค. 58 ระบุว่านักลงทุนให้ความสนใจเข้าซื้อสุทธิ TPIP28V1510A สูงถึง  19.6 ล้านหน่วย  นอกจากนี้ยังมีแรงซื้อสุทธิใน ITD28C1509A และ S5028C1509A 3.0 ล้านหน่วย และ 2.0 ล้านหน่วย ตามลำดับ
ขณะที่ Call DW ในหุ้นกลุ่ม ปตท. มีแรงขายออกมา ตัวอย่างเช่น PTTE28C1512A 2.2 ล้านหน่วย PTT28C1510A 1.1 ล้านหน่วนย และ PTTG28C1512A 1.0 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 40,259.55 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,517.56 ล้านบาท
คิดเป็น 3.8%  